ΓΡΑΠΤΗ ΕΡΩΤΗΣΗ P-2858/00

υποβολή: Christopher Heaton-Harris (PPE-DE) προς την Επιτροπή

(5 Σεπτεμβρίου 2000)

Θέμα: Χρηματοδότηση της εκστρατείας για το δημοψήφισμα στη Δανία

Σύμφωνα με πληροφορίες, η Ευρωπαϊκή Κίνηση (Τμήμα Κοπεγχάγης) αποτελεί το κέντρο της προευρωπαϊκής εκστρατείας για το δημοψήφισμα στη Δανία. Αναφέρεται επίσης ότι από το τμήμα του Ηνωμένου Βασιλείου διοχετεύθηκαν κεφάλαια προς την ομάδα πίεσης Britain in Europe.

Τα κεντρικά γραφεία στις Βρυξέλλες χρηματοδοτούνται με 300 000 ευρώ το χρόνο από τη γραμμή Α-3021 του προϋπολογισμού προκειμένου ναποστηριχθούν επώνυμες οργανώσεις που προωθούν την ευρωπαϊκή ιδέα.

Επίσης πολλές άλλες οργανώσεις χρηματοδοτούνται προκειμένου να συντηρήσουν το δίκτυό τους με στόχο μια όλο και πιο στενή ένωση. Μόνον η γραμμή Α-30, η οποία αποτελεί μόνον ένα μικρό ποσοστό των πιστώσεων που διατίθενται στηνπόθεση αυτή, απαιτεί από τους μεσολαβητικούς οργανισμούς της και τους μεσολαβητές της να ενεργοποιούνται στο πεδίο της ενθάρρυνσης εταιρικών σχέσεων με οργανώσεις στο δημόσιο και ιδιωτικό τομέα, της ανάπτυξης δικτύου σε ολόκληρη την Ευρώπη, και της προώθησης της ευρωπαϊκής ολοκλήρωσης (προϋπολογισμός σελ. 416).

Αυτό ισοδυναμεί με την ενθάρρυνση εράνων για εκστρατείες πουποστηρίζουν την μεγαλύτερη ολοκλήρωση της ΕΕ, πράγμα που συνιστά μεροληπτική προσέγγιση της ευρωπαϊκής πολιτικής.

Υπό το φως των πληροφοριών αυτών και αποσκοπώντας στη διαφάνεια και στην αυξημένη εμπιστοσύνη του κοινού στην Επιτροπή, θα μπορούσε το θεσμικό αυτό όργανο να αναφέρει ποιοί οργανισμοί και άτομα που έχουν ταχθεί δημοσίωςπέρ της εκστρατείας του Ναι για το δημοψήφισμα στη Δανία έχουν χρηματοδοτηθεί από την ΕΕ είτε άμεσα είτε έμμεσα μέσω μεσολαβητών και μεσαζόντων;

Απάντηση του κυρίου Solbes Mira εξ ονόματος της Επιτροπής

(16 Οκτωβρίου 2000)

Ούτε η Επιτροπή ούτε και η δανική αντιπροσωπία προγραμμάτισαν ή έφεραν εις πέρας οποιαδήποτε εκστρατεία ούτε και παρείχαν χρηματικήποστήριξη σε εξωτερικές οργανώσεις ή άτομα για εκστρατεία σχετικά με το δημοψήφισμα στη Δανία, της 28 Σεπτεμβρίου 2000. Επιπλέον κανένα κονδύλιο δεν χορηγήθηκε στην αντιπροσωπία κατά το τρέχον οικονομικό έτος για δραστηριότητες για το δημοψήφισμα σχετικά με το ευρώ.

Η μόνη οργάνωση στην οποία χορηγήθηκε χρηματοδότηση ήταν το Πανεπιστήμιο Syddansk Universitet στο οποίο δόθηκε συνεισφορά από τα κονδύλια έρευνας για μια συνεδρίαση άμεσα συνδεδεμένη με το δημοψήφισμα. Το γεγονός ήταν εντελώς ουδέτερο και συμμετείχαν οι δύο πλευρές,ποστηρικτές του ΝΑΙ και του ΟΧΙ (πολιτικά κόμματα, οργανώσεις και κινήματα).

Το 1998, μετά την δημοσίευση στη Επίσημη Εφημερίδα μιας πρόσκλησηςποβολής προτάσεων, στα πλαίσια του προγράμματος Ας οικοδομήσουμε μαζί την Ευρώπη, όπου μπορούσαν να συμμετάσχουν οι μη κερδοσκοπικοί οργανισμοί όλων των κρατών μελών, δυο δανικά κινήματα τα Nyt Europa και Europoeisk Ungdom, τα οποίαποστήριζαν το ΝΑΙ, έλαβαν χρηματική συνεισφορά ύψους 40,000 και 20,441 αντιστοίχως. Επιπλέον ένα τρίτο δανικό κίνημα το Juni Bevoegelsen, το οποίοποστήριζε το ΟΧΙ έλαβε χρηματική συνεισφορά ύψους 20,000 για δραστηριότητες πληροφόρησης και επικοινωνίας σχετικά με τη συνθήκη του Άμστερνταμ οι οποίες αφορούσαν κυρίως συζητήσεις, σεμινάρια καιλικό κοινοτικής πληροφόρησης.

Επιπλέον το Nyt Europa έλαβε ακόμη 20,138 για την οργάνωση μια συνεδρίασης και την πληροφόρηση στα πλαίσια μια σειράς από 33 περιφερειακές εκδηλώσεις σχετικά με την Συνθήκη του Άμστερνταμ οι οποίες διεξήχθησαν από τις αντιπροσωπείες των κρατών μελών. Το 1999 μια μικρή ενίσχυση 2,466 χορηγήθηκε στο δανικό τμήμα του Ευρωπαϊκού Κινήματος για σεμινάριο με τίτλο Δημοκρατία στην ΕΕ.